**Tekst til Boesdal kalkbrud, Stevns**

NaturFællesskaber, Stevns Klint: Stevns

Stevns Klint er UNESCO verdensarv og er et helt unikt sted. Man kan opleve klintens imponerende stejle sider nede fra stranden eller nyde den fantastiske udsigt over havet fra klintens top.

Man finder parkeringspladsen ved at følge første indkørsel til højre på Boesdalsvej efter Korsnæbsvej.

Der er 5 handicapparkeringspladser.

Underlaget består af lidt løse skærver.

Der er en overgang fra løse skærver på parkeringspladsen til stampet jord på stien.

Underlaget er lidt ujævnt, men der er god plads til at komme forbi stenen.

Ruten går lidt ned ad bakke.

Der er en blød kant fra stien til asfalt.

Stevns Klint Experience ligger 150 meter fra parkeringspladsen.

Bygningen er i ét plan.

Døren er målt til at være 88 cm bred.

Der er god plads i butikken og caféen.

Bordene i caféen er målt til at være 68 cm høje og stolene 45 cm høje.

Der er en bred indgang til garderoben.

Der er handicaptoilet. Døren til toilettet er målt til at være 88 cm bred.

Der er god plads i hele udstillingen.

Ved turen ned til klinten er der en lille stigning fra jordsti til træsti.

Der er mulighed for hvil, hvor bænken er 45 cm høj.

Der er en overgang fra træsti til jordsti.

Stien ned ad bakken er lidt ujævn.

Fortsæt til venstre mod vandet og oplev klintens imponerende, stejle sider.

Der kan være sten på stien.

Stevns Klint er op til 40 meter høj og strækker sig 17 km langs kysten.

Man kan være heldig at finde fossiler.

Havets farver fremhæves på smukkeste vis på grund af havbundens høje koncentration af kalk.

Klinten er det bedste sted i verden at se sporene efter asteroiden, der tog livet af dinosaurerne.

Tag stien tilbage og fortsæt ligeud op til parkeringspladsen.

God tur.